Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az országgyűlési biztos jelentésében kifejtette, hogy a Magyar Köztársaság Alkotmányáról szóló 1949. évi XX. törvényben foglalt választójog a legfontosabb politikai alapjog,
Paragraph Index: 464

12. §-ának (6) bekezdése értelmében a képviselő-testületen túl az önkormányzat bizottságaira is vonatkoznak. A bizottság eljárását és határozatát az állampolgári jogok országgyűlési biztosa általános helyettesének irodáján kívül a Baranya Megyei Közigazgatási Hivatal vezetőjénél is sérelmezte a panaszos. A Közigazgatási Hivatal vezetője a törvényességi ellenőrzés keretében felülvizsgálta a sérelmezett döntés meghozatalának jogszerűségét, és megállapította, hogy a képviselő-testület bizottsága jogsértő módon tartott zárt ülést az adott napirend megtárgyalásánál, így jogsértő volt az az eljárás, hogy nem tette lehetővé a panaszos szakszervezet képviselője hallgatóként részt vegyen a bizottsági ülésen. A jogsértés miatt törvényességi észrevételt tett Pécs MJ Város Önkormányzatának Közgyűléséhez, és felhívta a Közoktatási Bizottságot, hogy a jövőben ülései során biztosítsa annak nyilvánosságát, és csak a törvényben meghatározott esetekben az ott írt eljárás betartásával tartson zárt ülést. A Közigazgatási Hivatal vezetője által tett törvényességi észrevételt Pécs MJ Város Önkormányzatának Közgyűlése megtárgyalta, és tudomásul vette. A Közgyűlés felhívta a bizottságok elnökeit, valamint az irodák vezetőinek figyelmét arra, hogy a bizottsági működés során tartsák be az Ötv., valamint az önkormányzat szervezeti és működési szabályzatában foglalt rendelkezéseket. A vizsgálat megállapította azt is, hogy a Testvérvárosok terei Általános Iskola pedagógiai programját az iskola nevelőtestülete 1997. november 28-i ülésén nem fogadta el. Ismételt tárgyalásán azonban, 1998. december 16-án megszavazta azt. A Közoktatási Bizottság is többször tárgyalta a NAT bevezetésére vonatkozó elképzeléseket. Ennek okán nem lehet pontosan meghatározni, hogy melyik tanácskozáson, milyen tájékoztatások alapján születtek a bizottsági döntések. Pécs MJ Város Önkormányzatának Közgyűlése 1998. február 26-i ülésén jóváhagyta az iskola pedagógiai programját. A Közigazgatási Hivatal vezetője e döntés törvényességi ellenőrzése során megállapította, hogy a Közgyűlés döntéshozatali eljárása, működése, határozata a törvényeknek megfelelt, döntéshozatalában eljárási vagy anyagi jogszabálysértést nem állapított meg. 1999/79/II. szám Az állampolgári jogok országgyűlési biztosának általános helyettese az általa lefolytatott vizsgálat, a beszerzett iratok, valamint a Baranya Megyei Közigazgatási Hivatal vezetőjének tájékoztatása alapján megállapította, hogy Pécs MJ Város Önkormányzata Közoktatási Bizottsága konkrét ügyben követett eljárásával megsértette az Ötv. előírásait, amellyel alkotmányos visszásságot okozott a vizsgált alkotmányos jogokkal összefüggésben. Figyelemmel azonban arra, hogy az ügyben eljárt Baranya Megyei Közigazgatási Hivatal vezetője a hozzá is benyújtott panaszt kivizsgálta, és törvényességi ellenőrzési jogkörében eljárva megtette mindazokat az intézkedéseket, amelyeket a jogszabályok számára kötelezően írnak elő, ajánlással nem kívánt élni, és a Hivatalánál indult eljárást megszüntette. 3.10. A jogorvoslathoz való jog Alkotmány 57. § (5) A Magyar Köztársaságban a törvényben meghatározottak szerint mindenki jogorvoslattal élhet az olyan bírósági, közigazgatási és más hatósági döntés ellen, amely a jogát vagy jogos érdekét sérti. A jogorvoslati jogot — a jogviták ésszerű időn belüli elbírálásának érdekében, azzal arányosan — a jelen lévő országgyűlési képviselők kétharmadának szavazatával elfogadott törvény korlátozhatja.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes